ຣັດເຊຍ ກຽມຮັບມື ກັບການປະທ້ວງຄັ້ງໃຫຍ່ ທີ່ ກຸງມົສກູ (ເບິ່ງວີດີໂອ)
ຄາດວ່າ ຈະມີຫຼາຍສິບພັນຄົນ ເຂົ້າຮ່ວມການປະທ້ວງ ເພື່ອປະຊາທິປະໄຕຄັ້ງໃຫຍ່ ຢູ່ນະຄອນຫຼວງຣັດເຊຍ
ເປັນທີ່ຄາດກັນວ່າໃນວັນເສົາມື້ນີ້ ຊາວຣັດເຊຍຈຳນວນຫຼາຍສິບພັນຄົນ ຈະພາກັນໄປຮ່ວມ ໃນອັນທີ່ອາດຈະເປັນການໂຮມຊຸມນຸມຄັ້ງໃຫຍ່ເພື່ອປະຊາທິປະໄຕເທື່ອທຳອິດໃນປີນີ້ ທີ່ກຸງ ມົສກູ ທ່າມກາງອາກາດທີ່ໜາວເຢັນ ຂະບວນການເຄື່ອນໄຫວ ເພື່ອປະຊາທິປະໄຕຂອງຣັດເຊຍ ຈັດການໂຮມຊຸມນຸມຕໍ່ຕ້ານລັດ ຖະບານນຶ່ງເດືອນເຕັມ ກ່ອນການປ່ອນບັດເລືອກຕັ້ງປະທານາທິບໍດີຂອງປະເທດເພື່ອທວງ ໃຫ້ມີອິດສະຫຼະພາບທາງດ້ານການເມືອງເພີ່ມຕື່ມ ການຢັ່ງຫາງສຽງປະຊາຊົນສະແດງໃຫ້ ເຫັນວ່າ ນາຍົກລັດຖະມົນຕີ Vladimir Putin ມີທ່າທາງວ່າ ຈະໄດ້ຮັບໄຊຊະນະເປັນປະ ທານາທິບໍດີຣັດເຊຍສະໄໝທີ 3 ທັງໆທີ່ຄວາມນິຍົມຊົມຊອບຕໍ່ທ່ານໄດ້ຫຼຸດຕໍ່າລົງ ພວກສະໜັບສະໜຸນທ່ານ Putin ກໍມີແຜນການທີ່ຈະຈັດການໂຮມຊຸມນຸມຂຶ້ນໃນວັນເສົາມື້ ນີ້ແຕ່ຊາວຣັດເຊຍຈຳນວນນຶ່ງຈົ່ມທຸກວ່າ ພວກເຂົາເຈົ້າໄດ້ຖືກສັ່ງໃຫ້ໄປຮ່ວມການໂຮມຊຸມ ນຸມສະໜັບສະໜຸນລັດຖະບານ ໂດຍບັນດາອົງການຈັດຕັ້ງ ຢູ່ໃນບ່ອນເຮັດວຽກຂອງພວກ ເຂົາເຈົ້າ ທ່ານ Alexei Makarkin ຜູ້ອຳນວຍການສູນກາງເທັກໂນໂລຈີການເມືອງກ່າວວ່າ ການ ໂຮມຊຸມນຸມໃນມື້ນີ້ ຈະເປັນການທົດສອບເບິ່ງຄວາມເຂັ້ມແຂງຂອງທັງສອງຝ່າຍ ທ່ານ Maxim Trudolubov ບັນນາທິການ ທີ່ກຳກັບນຳໜ້າບົດບັນນາທິການຂອງໜັງສື ພິມ Vedomosti ກ່າວວ່່າ ການໄປຮ່ວມຂອງປະຊາຊົນແມ່ນກະແຈທີ່ສຳຄັນ ຍ້ອນວ່າ ວັງເຄຣັມລິນຈະສະໜອງຕອບຕໍ່ການກົດດັນດ້ວຍການເດີນຂະບວນປະທ້ວງທໍ່ນັ້ນ ພັນທະມິດທີ່ໃຫຍ່ທີ່ສຸດຂອງລັດຖະບານອາດແມ່ນສະພາບອາກາດໜາວຈັດ ຈາກເຂດອາກ ຕິກທີ່ພວມປົກຄຸມຣັດເຊຍແລະສ່ວນໃຫຍ່ຂອງຢູໂຣບຕາເວັນອອກໃນເວລານີ້ ພວກຈັດແຈງການປະທ້ວງໃນຄັ້ງນີ້ໄດ້ຕັດການເດີນຂະບວນປະທ້ວງໃຫ້ຢູ່ໃນໄລຍະ 2 ກິໂລ ແມັດ ແລະແຈ້ງໃຫ້ພວກທີ່ຂຶ້ນໄປກ່າວເວົ້າສັ້ນລົງ ປະມານ 30,000 ຄົນໄດ້ລົງນາມຜ່ານ ທາງສື່ສັງຄົມວ່າຈະໄປຮ່ວມການໂຮມຊຸມນຸມໃນວັນເສົາມື້ນີ້